قزاقستان و سعودی عربستان, "ایکّی تامانلمه منفعت دایره سیده همکارلیک" نی کینگه یتیریش بوییچه تعهد لری نی ینگی له دی.
قزاقستان جمهوررئیس لیگی تامانیدن بیریلگن بیاناتگه کوره, جمهوررئیس قاسم جومرت توکایف, پایتخت آستانه ده سعودی عربستان نینگ زراعت, اطراف- محیط و سوو منبع لری وزیری عبدالرحمن الفضلی نی قبول قیلدی.
توکایف, اوشبو اوچره شوو نینگ ایکله اولکه اورته سیده گی کوپ تامانلمه مناسبت لر گه عملی اهمیت کسب ایتدیره دیگن لیگینی بیلدیردی.
جده گه قیلگن سفری چاغیده سعودی عربستان ولیعهد شهزاده سی محمد بن سلمان بیلن اوچره شگن لیگی نی بیلدیرگن توکایف, "یقین همکارلیک و اولکه لری میز اورته سیده گی مناسبت لرنینگ ینه ده کوچه یتیریلیشی بوییچه کیلیشیب آلدیک" دییه قید ایتدی.
الفضلی هم بن سلمان نینگ قزاقستان بیلن ایکّی تامانلمه منفعت دایره سیده همکارلیک نی کینگه یتیریش بوییچه تعهد لری نی بیلدیردی.
اینیقسه غذایی خوفسیزلیک باره سیده بحث ایتگن الفضلی, "غذایی خوفسیزلیک حاضرگی کونده دنیاده اینگ کتته مسئله دن عبارت.  قزاقستان نینگ اوشبو ساحه ده مهم رول اوینه شی بوییچه هر خیل فرصت گه ایگه ایکن لیگی گه ایشانه میز" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
